Εφαρμογή της μεθόδου εξαρτημένης αξιολόγησης στην διαχείριση του χώρου αναψυχής του Φράγματος της Θέρμης.
Creators: name: Χατζηκώστα, Ευτέρπη Ζαχαρία
Publisher: name: Aristotle University of Thessaloniki
Year: 2015
Subjects: Οικονομικά εργαλεία αποτίμησης περιβάλλοντος
Μέθοδος Εξαρτημένης αξιολόγησης
Διαχείριση του χώρου αναψυχής του Φράγματος της Θέρμης
Financial evaluation tools environment
Contingent valuation method
Implementation for Thermi Dam recreation area

description: Η παρούσα έρευνα με θέμα «Εφαρμογή της μεθόδου εξαρτημένης αξιολόγησης στη διαχείριση του χώρου αναψυχής του φράγματος της Θέρμης», αποτελεί μεταπτυχιακή διατριβή του προγράμματος μεταπτυχιακών σπουδών «Τεχνικές και Μέθοδοι στην Ανάλυση, Σχεδίαση και Διαχείριση του Χώρου», του Τμήματος Αγρονόμων Τοπογράφων Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης, με κατεύθυνση την «Οργάνωση και Διαχείριση Πόρων και Έργων Ανάπτυξης». Στόχος της παρούσας μελέτης, είναι να διερευνηθεί η εκτίμηση της πρόθεσης πληρωμής των συμμετεχόντων στην έρευνα για τη συντήρηση και βελτίωση του φυσικού πόρου του φράγματος της Θέρμης. Συγκεκριμένα, μελετώνται τα εργαλεία οικονομικής αποτίμησης του περιβάλλοντος και ειδικότερα η μέθοδος της εξαρτημένης αξιολόγησης, που ακολουθήθηκε για τη διεξαγωγή της έρευνας. Στη συνέχεια, ακολούθησε η επιτόπια έρευνα και συλλογή πληροφοριών, μέσω ερωτηματολογίων, από επισκέπτες, στο χώρο του φράγματος. Ο συντάκτης της μελέτης επεξεργάζεται τα στοιχεία αυτά, μέσω ειδικού προγράμματος, κι έτσι εξάγονται χρήσιμα συμπεράσματα. Η παρακάτω μελέτη, αποτελείται από τέσσερα κεφάλαια : Το πρώτο κεφάλαιο, περιλαμβάνει μία ανάλυση των εργαλείων οικονομικής αποτίμησης, και επικεντρώνεται σε μία εκτενή περιγραφή της μεθόδου της εξαρτημένης αξιολόγησης, η οποία και εφαρμόστηκε για τη συγκεκριμένη έρευνα. Καταγράφονται επίσης, τα πλεονεκτήματα και τα μειονεκτήματα της μεθόδου. Στο δεύτερο κεφάλαιο, ακολουθεί περιγραφή της περιοχής μελέτης όπου διεξήχθη η έρευνα. Δεδομένα σχετικά με δημογραφικά στοιχεία, τοπογραφικά, εδαφολογικά και κλιματολογικά στοιχεία, πληροφορίες σχετικές με την πανίδα και τη χλωρίδα της περιοχής. Στο τρίτο κεφάλαιο, γίνεται περιγραφή της μεθοδολογίας εκπόνησης της εργασίας. Αρχικά, αναλύονται οι κατηγορίες ερευνών κι έπειτα, ακολουθούν τα βήματα της οργάνωσης. Αναλύονται, η συλλογή στοιχείων και η έρευνα επισκεπτών, καθώς επίσης και προβλήματα που προκύπτουν κατά την έρευνα. Στο τέταρτο κεφάλαιο, πραγματοποιείται η εξαγωγή συμπερασμάτων. Τα συμπεράσματα εξάγονται σε δύο επίπεδα. Σε πρώτο στάδιο, παρουσιάζονται συμπεράσματα για κάθε ενότητα του ερωτηματολογίου, και επιχειρείται υποστήριξή τους από σχετικά διαγράμματα που προέκυψαν έπειτα από μελέτη των πρωτογενών στοιχείων. Ακολουθεί, σε δεύτερο επίπεδο, μία προσπάθεια επιπλέον συσχετίσεων και στοιχείων, μετά από δευτερογενή μελέτη των απαντήσεων και καταγραφή αξιόλογων παρατηρήσεων. Η εργασία ολοκληρώνεται με την παρουσίαση του παραρτήματος και της βιβλιογραφίας όπου εκεί, παρατίθενται εικόνες και πρωτογενή στοιχεία που συγκεντρώθηκαν κατά τη διάρκεια της έρευνας και της καταγραφής.
description: The topic of this research is “Implementation of contingent valuation method for Thermi Dam recreation area”. It is the result of a post graduate degree course called “Techniques and Methods for Spatial Analysis, Planning and Management” extending from the Department of Rural and Surveying Engineering of the Aristotle University of Thessaloniki which is a section of “Organization and Resources Management and Development Projects”. The aim of this research is to evaluate the economic structure of the participants who have taken place, towards maintaining and improving the natural resources of the Dam of Thermi. The research focuses mainly on the economic valuation tools and methods used. Visitors to the Dam were given questionnaire sheets and the information was gathered and analyzed through a special program by the head of the research team. The results from the outcome proved to be very useful. The following study is divided into 4 units: The first unit includes an analysis and description of economic valuation tools, used and its valuation method. The advantages and the disadvantages of this method had been documented, too. The second unit is a description of the surveyed study area and its data such as demographics, topography, soil and climate data. Information on the flora and fauna of the region, are included, too. The third unit is a description of the work methodology and the implementations are analyzed such as the data collection, the visitor survey, as well as problems that arose during the research. The fourth unit, studies the findings of the outcome of this research. The outcome is divided into two stages. The first stage presents the final outcome from the questionnaire sheets and the relevant diagrams obtained through the primary data. The second stage, includes the correlation of data recorded from a secondary study of responses to the questionnaire sheets. The study concludes with the documentation of the references used such as books, diagrams and the primary data obtained.